חוק נציבות תלונות הציבור על מייצגי המדינה בערכאות, התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2574, עמ' 1162, 2016-08-11T00:00:00+03:00
עד חקיקת החוק, נציבות הביקורת על מערך התביעה ומייצגי המדינה בערכאות במשרד המשפטים, פעלה מכוח מסמך עקרונות עליו חתמו שרת המשפטים והיועץ המשפטי לממשלה בספטמבר 2013.  
חוק נציבות תלונות הציבור על מייצגי המדינה בערכאות, התשע"ו-2016 עיגן בחוק את מינוי נציב תלונות הציבור על מייצגי המדינה בערכאות ואת דרכי פעילותו. בנוסף, נקבע בחוק כי הנציבות לא תעסוק בביצוע ביקורת מערכתית אלא צוות במשרד מבקר המדינה. החוק מכיל הסדר מקיף המתייחס למכלול ההיבטים של עבודת הנציבות: דרך מינויו והעברתו מהתפקיד של הנציב, עצמאותו של הנציב ועובדיו, אופן הגשת התלונה, דרך בירור התלונה, תוצאות הבירור, חובות סודיות ועוד.